Pirkimo sąlygų 2 priedas „Techninė specifikacija“

TECHNINĖ SPECIFIKACIJA


1. Bendrieji reikalavimai ir sertifikavimas
· Talpa: Ne mažesnė kaip 5 m³.
· Atitiktis standartams: Konteinerio vidiniai įdėklai turi būti sertifikuoti pagal EN 13071-2:2008 standartą arba lygiavertį.
· Prekių būklė ir pagaminimo metai: Konteineriai turi būti nauji, nenaudoti, pagaminti ne anksčiau kaip 2025/2026 metais.
2. Medžiagos ir atsparumas aplinkos poveikiui
· Gamybos medžiaga: Stiklo pluoštu sustiprintas (armuotas) poliesteris arba lygiavertė mechaninėms apkrovoms atspari medžiaga.
· Atsparumo savybės: Medžiaga turi būti atspari smūgiams, lenkimui, ultravioletiniams (UV) spinduliams ir drėgmei. Paviršius turi būti pritaikytas grafiti piešinių valymui bei atsparus cheminėms valymo priemonėms (įskaitant acetoną).
· Temperatūrinis režimas: Konstrukcija ir medžiagos turi išlaikyti savo charakteristikas temperatūros diapazone nuo -40°C iki +80°C.
· Spalvinis sprendimas: Viršutinės dalies spalva – pilka, RAL 7042 arba lygiavertė.
3. Konstrukciniai ir funkciniai reikalavimai
· Atliekų priėmimo mazgas: Įrengtas dangtis su dviem atliekų priėmimo šachtomis/bunkeriais iš dviejų konteinerio pusių. Mechanizmas turi atsidaryti paslenkant judančią dangčio dalį į viršų.
· Informacinis žymėjimas: Ant judančios dangčio dalies turi būti aiškiai matomas užrašas: MIŠRIOS KOMUNALINĖS ATLIEKOS (gali būti pateikta užrašo forma, lipdukas arba reljefinis žymėjimas).
· Kvapų kontrolė ir pildymo principas:
· Vienkartinio atliekų priėmimo tūris – ne mažesnis kaip 80 litrų.
· Priėmimo šachtos/bunkerio konstrukcija turi užtikrinti, kad atliekų įmetimo metu vidinė konteinerio ertmė išliktų izoliuota, siekiant minimizuoti kvapų pasklidimą į aplinką.
· Įmetus atliekas, priėmimo mechanizmas turi automatiškai (savaime) grįžti į pradinę padėtį ir perkelti atliekas į konteinerio vidų.
· Ištuštinimo mechanizmas:
· Konteinerio dugne turi būti įrengtos dvi atsidarančios durys (atvartai) šiukšlėms išpilti.
· Viršutinėje dalyje turi būti integruotas „Grybo“ formos arba jam lygiavertis užkabinimo mechanizmas, suderinamas su automatine/pusiau automatine ištuštinimo įranga.
· Skysčių sulaikymas: Konteinerio vidinė konstrukcija turi užtikrinti ne mažesnės kaip 150 litrų talpos skysčių (vandens) sulaikymą apatinėje dalyje be jokio pratekėjimo į aplinką.
· Eksploatacinės sąnaudos: Konteinerio vidinio įdėklo kasdieniam naudojimui neturi būti reikalaujama papildomų vienkartinių maišų, elektros energijos tiekimo ar kitų nuolatinių išteklių.
4. Pristatymo sąlygos
· Pristatymo terminas: Prekės turi būti pristatytos ne vėliau kaip per 60 kalendorinių dienų nuo sutarties pasirašymo dienos.


Perkančioji organizacija vykdo žaliąjį pirkimą.
Aplinkosauginiai kriterijai Prekėms nustatomi vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto 2011 m. birželio 28 d. įsakymu D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ (toliau – Tvarkos aprašas) 2 punktu „Pakuotės turi būti laikytinos perdirbamosiomis pakuotėmis pagal Lietuvos Respublikos mokesčio už aplinkos teršimą įstatymo nuostatas“.

Prekes pristatyti adresu: Taikos 17C, Visaginas.
Skyriaus darbo laikas Pr - Kt. 7.30-16.30 val., Pn. 7.30-15.15. 
Telefono numeris bendravimui +37060681120.
Atsakingas asmuo: L. e. p. Atliekų tvarkymo ir transporto skyriaus vadovas Stanislovas Starovoitovas.



